Nikola Hristić
<s>Nikola Hristić (Sremska Mitrovica, 10. avgust 1818. – Beograd, 26. novembar 1911) je bio srpski političar, ministar i predsednik Vlade.</s>

<s>Biografija 
Prešao je u Srbiju 1840. godine i zaposlio se u državnoj službi, kao činovnik u pravosudnoj, pa policijskoj struci.</s><s>1856. godine postaje upravnik varoši Beograda.</s><s>Po povratku kneza Miloša 1859. godine zakratko je smenjen, ali ga Miloš vraća na isti položaj.</s><s>Knez Mihailo Obrenović ga uzima za ministra unutrašnjih dela 1860. godine, a 1867. godine postaje i predsednik vlade, što ostaje sve do kneževe pogibije 1868. godine.</s><s>Tom prilikom istog dana hapsi atentatore, osuđuje ih po kratkom postupku i daje na streljanje.</s><s>Bio je potpuno odan knezu Mihailu na način starog činovnika.</s><s>Po zamisli kneza, zaveo je policijski režim i gušio liberalnu opoziciju, iskorenio je hajdučiju i čvrsto kontrolisao opštine.</s>

<s>Po pogibiji kneza Mihaila i formiranju nove vlade je penzionisan.</s><s>U politiku ga vraća kralj Milan tek 1883. godine kao predsednika vlade i ministra unutrašnjih poslova.</s><s>Ugušio je Timočku bunu.</s><s>1884. godine postavljen je za potpredsednika Državnog saveta.</s><s>1888. godine ponovo je predsednik vlade kako bi sproveo razvod braka i održao mir po abdikaciji kralja Milana.</s><s>Sledeće godine je ponovo penzionisan, a 1894. godine po četvrti put je postao predsednik vlade po obustavi ustava iz 1888. godine kada je trebalo srediti političko stanje u zemlji.</s><s>Sredinom 1895. godine razrešen je i ponovo postavljen za predsednika Državnog saveta.</s><s>Konačno je penzionisan 1901. godine.</s>

<s></s>

<s>Bio je oženjen Julijanom, unukom Tome Vučića Perišića sa kojom je imao dvanaestoro dece, među kojima je i ministar Kosta Hristić čiji je sin kompozitor Stevan Hristić.</s>

<s>Preminuo je u Beogradu 26. novembra i sahranjen 28. novembra 1911. godine.</s><s>Opelo je u Vaznesenskoj crkvi vršio episkop žički Sava Dečanac, a bili su prisutni kralj Petar I i Nikola Pašić koji ga je iz crkve izneo.</s>

<s>Vidi još 
 Spisak predsednika Vlada Srbije
 Vučić-Perišići
 Prva vlada Nikole Hristića
 Druga vlada Nikole Hristića
 Treća vlada Nikole Hristića
 Četvrta vlada Nikole Hristića</s>

<s>Reference</s>

<s>Literatura</s>

<s>Spoljašnje veze</s>

<s>Istorijska biblioteka: Almanah Avala, gde je Nikola Hristić objavljivao književne priloge.</s>

<s>Srpski političari
Srpski ministri
Predsednici Vlade Kneževine Srbije
Predsednici Vlade Kraljevine Srbije
Gradonačelnici Beograda
Biografije, Sremska Mitrovica</s>

